ร้านอยู่เส้นบายพาส เลี่ยงเมืองฉะเชิงเทรา เป็นถนนที่ตัดผ่านสวน เข้าไปเรื่อยๆ  มีป้ายบอกตลอดทาง ถ้าไม่เคยไปจะรู้สึกว่าลึกหน่อยค่ะ 
ที่จอดรถสะดวก เป็นลานกว้าง โซนที่นั่ง ก็มีให้เลือกแบบนั่งเก้าอี้ หรือจะชิวนั่งพื้นไม้ริมน้ำเหยียดขาสบายๆ เราไปมา 2 รอบ ขอจองมุมเดิมนั่งพื้นริมน้ำตลอด ^_^

ถ้าอยากนั่งริมน้ำ แนะนำให้มาช่วงเย็นๆ ไม่งั้นร้อนค่ะไม่น่าจะนั่งได้ เพราะไม่มีหลังคา (ยังแอบกังวลแทน ว่าช่วงหน้าฝนคงลำบาก)

สำหรับรายการอาหาร รสชาติ และราคา อยู่ในเกณฑ์มาตรฐานร้านอาหารโดยทั่วไป แต่ที่ชอบมากกก และโดดเด่นจริงๆ คือบรรยากาศค่ะ 
(ยกเว้นเมนูเดียวที่ลองแล้วรู้สึกว่าไม่ใช่ คือ ออส่วนหอยนางรมกระทะร้อน คือเราชอบแบบที่มันเป็นแป้งเละๆยืดๆอ่ะ  แต่สูตรของทางร้านนี้มาแบบไข่เจียวแป้งแข็งๆอ่าT_T )

****ปล.ที่สำคัญมากๆๆๆ**** ขอใส่ดอกจัน และขอให้เพื่อนๆทุกคนที่ไปให้ความสำคัญกันเยอะๆ
ก็คือ กรุณาอย่าทิ้งขยะลงแม่น้ำอ่ะค่ะ  ทางร้านเค้ามีถังขยะไว้บริการทุกโต๊ะน๊า  ถ้าไม่มีก็ขอได้
เราแอบเห็นง่ะ โต๊ะที่นั่งริมน้ำ ทิ้งขยะเศษอาหารลงไป .... ไม่นะ  อย่าเลย ช่วยกันนะคะ ....Please....
